**DEPUNEREA CERERILOR DE AJUTOR PENTRU ÎNCĂLZIREA LOCUINȚEI**

Începând cu data de **20.10.2021** se pot depune cererile pentru ajutorul de încălzire a locuinței în sezonul rece **Noiembrie 2021 - Martie 2022** și a suplimentului pentru energie, conform H.G. nr.1073/11.10.2021, pentru aprobarea Normelor metodologice de aplicare a prevederilor Legii nr. 226/2021 privind stabilirea măsurilor de protecţie socială pentru consumatorul vulnerabil de energie.

🔵Beneficiază de ajutorul de încălzire a locuinței în sezonul rece 01.11.2021-31.03.2022 și suplimentul pentru energie, familiile şi persoanele singure ale căror venituri nete lunare sunt de până la **1.386 lei/persoană, în cazul familiei şi de 2.053 lei, în cazul persoanei singure;**

Totodată solicitanții nu trebuie să dețină bunuri care conduc la excluderea dreptului ajutorului de încălzire sau a suplimentului, conform Anexei nr.4 din H.G. nr.50/2011 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat.

🔵Cererile și actele necesare acordării ajutorului de încălzire a locuinței și a suplimentului de energie se pot depune începând cu data de **20 Octombrie 2021** **de luni până vineri între orele 09.00-15.00** la Compartimentul de Asistență Socială din cadrul Primăriei comunei Sălașu de Sus .

 **IMPORTANT**: Titularul ajutorului pentru încălzirea locuinței și a suplimentului de energie este reprezentantul familiei sau, după caz, persoana singură care îndeplineşte condiţiile legale de acordare şi care poate fi, după caz: proprietarul locuinţei, succesorul de drept al acestuia, persoana care a înstrăinat locuinţa în baza unui contract cu clauză de întreţinere sau cu rezerva dreptului de abitaţie/uzufruct, titularul contractului de închiriere, comodat, concesiune al acesteia ori alt membru de familie major şi împuternicit de proprietarul locuinţei sau de titularul contractului de închiriere, etc.

🔵Totodată titularul ajutorului pentru încălzirea locuinței și a suplimentului de energie trebuie să fie titularul contractului de furnizare a energiei electrice sau gaze naturale.

🔵Cuantumul ajutorului de încălzire cu gaze naturale în funcție de veniturile familiei:

➡️Venit pe membru de familie Cuantum ajutor:

Până la 200 lei 250 lei

200,1 - 320 lei 225 lei

320,1 - 440 lei 200 lei

440,1 - 560 lei 175 lei

560,1 - 680 lei 150 lei

680,1 - 920 lei 125 lei

920,1 - 1.040 lei 100 lei

1040,1 - 1.160 lei 75 lei

1.160,1- 1.280 lei 50 lei

1.280 – 1.386 lei 25 lei

➡️Pentru pers. singure

1.280,1 – 2.053 lei 25 lei

🔵Cuantumul ajutorului de încălzire cu combustibili solizi si/sau petrolieri, în funcție de veniturile familiei:

➡️Venit pe membru de familie Cuantum ajutor:

Până la 200 lei 320 lei

200,1 - 320 lei 288 lei

320,1 - 440 lei 256 lei

440,1 - 560 lei 224 lei

560,1 - 680 lei 192 lei

680,1 - 920 lei 160 lei

920,1 - 1.040 lei 128 lei

1040,1 - 1.160 lei 96 lei

1.160,1- 1.280 lei 64 lei

1.280 – 1.386 lei 32 lei

➡️Pentru pers. singure

1.280,1 – 2.053 lei 32 lei

🔵Cuantumul ajutorului de încălzire cu energie electrică și care nu au o altă sursă de încălzire, în funcție de veniturile familiei:

➡️Venit pe membru de familie Cuantum ajutor:

Pana la 200 lei 500 lei

200,1 - 320 lei 450 lei

320,1 - 440 lei 400 lei

440,1 - 560 lei 350 lei

560,1 - 680 lei 300 lei

680,1 - 920 lei 250 lei

920,1 - 1.040 lei 200 lei

1040,1 - 1.160 lei 150 lei

1.160,1- 1.280 lei 100 lei

1.280 – 1.386 lei 50 lei

➡️Pentru pers. singure

1.280,1 – 2.053 lei 50 lei

 Suplimentul pentru energie se acordă lunar, pe tot parcursul anului în cuantum de:

a) 30 lei/lună pentru consumul de energie electrică;

b) 10 lei/lună pentru consumul de gaze naturale;

c) 20 lei/lună pentru consumul de combustibili solizi şi/sau petrolieri.

În situaţia în care singura sursă de energie utilizată este energia electrică, cuantumul suplimentului este de 70 lei/lună.

 ACTE NECESARE:

➡️Cerere și declarație pe propria răspundere completată cu majuscule, citet fără greșeli sau stersături;

➡️Copie contract de casă (vânzare-cumpărare, închiriere, contract cu clauze de întreținere, certificat de mostenitor, etc.);

➡️Documente privind componenţa familiei (copii acte de identitate părinti, certificatele de naştere ale copiilor, certificatul de căsătorie, sentință de divorț, certificat de deces, dacă e cazul,etc.);

➡️Adeverinţe de salariu, cupon de pensie, adeverință și carnet de șomaj, extras de cont sau orice alte documente prin care se pot demonstra veniturile familiei (mandate poştale de plată, decizii ori dispoziţii de stabilire a drepturilor, etc) ;

➡️Adeverință ANAF, pentru persoanele majore și tinerii cu vârsta > de 16 ani, cu privire la veniturile realizate;

➡️Copie certificat de încadrare în grad de handicap dacă este cazul;

➡️Adeverință de la serviciul taxe și impozite privind bunurile imobile (clădiri, spații locative, terenuri), bunurile mobile (mijloace de transport, utilaje agricole, etc.) pentru fiecare membru major din familie;

➡️ Adeverință de la registrul agricol privind terenurile , animalele si păsările din gospodărie ;

➡️Copie după cartea de identitate a mașinii, unde este cazul;

➡️Copie după după factura de plată pentru energie electrică sau gaze naturale

➡️Copie după ultimul raport de verificare al centralei sau convectorului,

➡️Orice alte acte doveditoare solicitate în mod expres în vederea clarificării situației;

 Cererile și declarațiile pe propria răspundere pentru acordarea ajutorului de încălzire a locuinței cu gaze naturale, energie electrică, combustibili solizi și/sau petrolieri și a suplimentului pentru energie se pot ridica de la Compartimentul de Asistență Socială din cadrul Primăriei comunei Sălașu de Sus .

***LISTA BUNURILOR***

***ce conduc la excluderea acordării ajutorului de încălzire conform Legii nr. 226/2021***

#  BUNURI IMOBILE

1. Clădiri sau alte spaţii locative în afara locuinţei de domiciliu şi a anexelor gospodăreşti
2. Terenuri de împrejmuire a locuinţei şi curtea aferentă şi alte terenuri intravilane care depăşesc 1.000 mp în zona urbană şi 2.000 mp în zona rurală. Fac excepţie terenurile din zonele colinare sau de munte care nu au potenţial de valorificare prin vânzare/construcţie/producţie agricolă,

**BUNURI MOBILE\*)** *|*

1. Autoturism/autoturisme şi/sau motocicletă/motociclete cu o vechime mai mică de 10 ani cu excepţia celor adaptate pentru persoanele cu handicap sau destinate transportului acestora sau persoanelor dependente, precum şi pentru uzul persoanelor aflate în zone greu accesibile.
2. Mai mult de un autoturism/motocicletă cu o vechime mai mare de 10 ani.
3. Autovehicule: autoutilitare, autocamioane de orice fel cu sau fără remorci, rulote, autobuze, microbuze. |
4. Şalupe, bărci cu motor, scutere de apă, iahturi, cu excepţia bărcilor necesare pentru uzul persoanelor care locuiesc în Rezervaţia Biosferei "Delta Dunării" .
5. Utilaje agricole: tractor, combină autopropulsată .
6. Utilaje de prelucrare agricolă: presă de ulei, moară de cereale.
7. Utilaje de prelucrat lemnul: gater sau alte utilaje de prelucrat lemnul acţionate hidraulic, mecanic sau electric.

 *\*) Aflate în stare de funcţionare.*

#  DEPOZITE BANCARE

# Depozite bancare cu valoare de peste 3.000 lei, cu excepţia dobânzii.

 **TERENURI/ANIMALE ŞI/SAU PĂSĂRI**

1. Suprafeţe de teren, animale şi păsări a căror valoare netă de producţie anuală depăşeşte suma de 1.000 euro pentru persoana singură, respectiv suma de 2.500 euro pentru familie. *|*

 *NOTĂ:*

 Deţinerea unuia dintre bunurile menţionate conduce la excluderea ajutorului de încălzire. Conform Legii nr. 226/2021 priovind stabilirea măsurilor de protecție social pentru consumatorul vulnerabil de energie.